CELEX: 32010D0667
Language: mt
Date: 2010-11-04 00:00:00
Title: 2010/667/UE: Deċiżjoni tal-Kummissjoni tal- 4 ta’ Novembru 2010 li temenda d-Deċiżjoni tal-Kummissjoni 2007/66/KE dwar esperiment temporanju rigward iż-żieda tal-piż massimu ta’ lott ta’ ċerti żrieragħ tal-għalf skont id-Direttiva tal-Kunsill 66/401/KEE (notifikata bid-dokument numru C(2010) 7474)  Test b’relevanza għaż-ŻEE

5.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 288/23
            
         DEĊIŻJONI TAL-KUMMISSJONI
   tal-4 ta’ Novembru 2010
   li temenda d-Deċiżjoni tal-Kummissjoni 2007/66/KE dwar esperiment temporanju rigward iż-żieda tal-piż massimu ta’ lott ta’ ċerti żrieragħ tal-għalf skont id-Direttiva tal-Kunsill 66/401/KEE
   (notifikata bid-dokument numru C(2010) 7474)
   (Test b’relevanza għaż-ŻEE)
   (2010/667/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 66/401/KEE tal-14 ta’ Ġunju 1966 dwar il-kummerċjalizzazzjoni taż-żrieragħ tal-għalf (1) u b’mod partikolari l-Artikolu 13a tagħha,
   Billi:
   
               (1)
            
            
               L-esperiment temporanju stipulat fid-Deċiżjoni tal-Kummissjoni 2007/66/KE (2) għandu jintemm fit-30 ta’ Ġunju 2012.
            
         
               (2)
            
            
               Id-Deċiżjoni 2007/66/KE titlob li l-Esperiment tal-ISTA (l-Assoċjazzjoni Internazzjonali tal-Ittestjar taż-Żrieragħ)/ISF (il-Federazzjoni Internazzjonali taż-Żrieragħ) dwar id-Daqs tal-Lott taż-Żrieragħ tal-Ħxejjex, kif adottat mill-Kunsill tal-OECD (l-Organizzazzjoni għall-Kooperazzjoni u l-Iżvilupp Ekonomiċi) jiġi segwit, meta jkun hemm deroga mid-daqs massimu tal-lottijiet taż-żrieragħ tal-gramineae. L-Esperiment tal-ISTA/ISF dwar id-Daqs tal-Lott taż-Żrieragħ tal-Ħxejjex ikompli sal-31 ta’ Diċembru 2013.
            
         
               (3)
            
            
               L-esperiment temporanju stipulat fid-Deċiżjoni 2007/66/KE għandu wkoll jintemm fil-31 ta’ Diċembru 2013 biex tiġi allinjata d-data tal-għeluq ta’ dan l-esperiment mad-data tal-għeluq tal-esperiment tal-ISTA/ISF.
            
         
               (4)
            
            
               Flimkien ma’ dan, ir-referenza għall-esperiment tal-ISTA/ISF għandha tiġi aġġornata billi hemm websajt ġdida.
            
         
               (5)
            
            
               Id-Deċiżjoni 2007/66/KE għandha għalhekk tiġi emendata skont dan.
            
         
               (6)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar iż-ż-Żrieragħ u l-Materjal ta’ Propagazzjoni għall-Agrikultura, l-Ortikultura u l-Foresterija,
            
         ADOTTAT DIN ID-DEĊIŻJONI:
   Artikolu 1
   L-Artikolu 3 tad-Deċiżjoni 2007/66/KE qed jitbiddel b’dan li ġej:
   
      “Artikolu 3
      L-esperiment temporanju għandu jibda fl-1 ta’ Jannar 2007 u jintemm fil-31 ta’ Diċembru 2013.”
   
   Artikolu 2
   In-nota ta’ qiegħ il-paġna (1) tal-Anness għad-Deċiżjoni 2007/66/KE jitbiddel b’dan li ġej:
   
      
                  “(1)
               
               
                  http://www.seedtest.org/en/ista_isf_experiment_on_herbage_seed_lot_size_content---1--1265--484.htmll”.
               
            
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, l-4 ta’ Novembru 2010.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU 125, 11.7.1966, p. 2298/66.
   
      (2)  ĠU L 219M , 24.8.2007, p. 174.